wickkiey/tamil-wikipedia-markdown huggingface dataset:
# பராகாசு துணி



**பராகாசு துணிகள்** பெரு நாட்டில் உள்ள ஒரு நெக்குரோபோலிசில் 1920 ஆம் ஆண்டு கண்டுபிடிக்கப்பட்டது. இந்த நெக்குரோபோலிசு கிமு 200-300 ஆண்டுக் காலப் பகுதியில் பதப்படுத்தி அலங்கார வேலைப்பாடுகளோடு கூடிய துணிகளில் சுற்றி வைக்கப்பட்ட 420 உடல்களைக் கொண்டுள்ளது. பிரித்தானிய அருங்காட்சியகத்தில் உள்ள இவ்வாறான ஒரு துணியில் தலைமுடியில் கொய்யப்பட்ட தலைகளைத் தாங்கியபடி பறக்கும் மந்திரவாதி ஒருவனின் உருவம் உள்ளது.  

இந்தத் துணியை உருவாக்கிய மக்கள் ஒரு சிக்கலான சமூகத்தைக் கொண்டிருந்தனர். அங்கே மட்பாண்டம், மீன்பிடித்தல், வேளாண்மை என்பன இருந்ததற்கான சான்றுகள் உள்ளன.
# கழற்சிக்காய்


**கழற்சிக்காய்** (molucca-beans, Nickernuts) என்பது கழற்சி என்ற ஒரு வகைக் கொடியில் காய்க்கும் ஒரு மூலிகை ஆகும். இதனது ஓடுகள் கடினமானவை. உள்ளே வெள்ளை நிறத்தில் பருப்பு இருக்கும். இது மிகவும் கசப்பானது. இது கச்சூரம், கெச்சக்காய், வஜ்ரபீஜம் என்ற பெயர்களாலும் வழங்கப்படுகிறது.  

## இலக்கியத்தில்
இலக்கியத்தில் குறிக்கப்படும் கழங்காடுதல் (தட்டாங்கல்) என்ற விளையாட்டுக்கு இக் கழற்சிக்காய்களே பாவிக்கப்பட்டதாகச் சொல்லப்படுகிறது.  

செறியரிச் சிலம்பிற் குறுந்தொடி மகளிர்  

பொலஞ்செய் கழங்கிற் றெற்றி யாடும் (புறம். 36)  

மகளிர்.... முத்தவார்மணற்  

பொற்கழங் காடும். (பெரும்பாண். 327 – 35)  

தென்பொதிகை மலையில் இத்தாவரம் அதிகமாகக் காணப்படுகின்றது.  

## இதனையும் காண்க
- கழற்சி அல்லது வஜ்ஜிரபீஜம், *Caesalpinia bonducella*
# கமிக்காசே



***கமிக்காசே*** (, அலுவக முறையாக , சுருக்கமாக , வினைச் சொல்லாக என்பது இரண்டாம் உலகப் போரின்போது பசிபிக் போர்க் கட்டம் நெருங்கிக் கொண்டிருந்தபோது நேச நாடுகளின் கடற்கலங்களுக்கு எதிராக சப்பானியப் பேரரசின் இராணுவ விமானிகளால் மேற்கொள்ளப்பட்ட தற்கொலைத் தாக்குதல் ஆகும். இது மரபுவழிப் போர் மூலம் ஏற்படுத்தும் தாக்கத்தைவிட அதிக திறனுடன் போர்க் கப்பல்களை அழிக்க வடிவமைக்கப்பட்டது. இரண்டாம் உலகப் போரின் போது 3,860 *கமிக்காசே* விமானிகள் கொல்லப்பட்டதோடு, கிட்டத்தட்ட 19% *கமிக்காசே* தாக்குதல்கள் கப்பல்களை மோதின.  

*கமிக்காசே* வானூர்தி அடிப்படையில் விமானியால் வழிநடத்தப்பட்ட வெடிக்கும் ஏவுகணைகளாகவும், நோக்கத்துடன் கட்டமைக்கப்பட்ட அல்லது வழக்கமான விமானத்திலிருந்து மாற்றப்பட்டும் இருந்தது. விமானிகள் எதிரியின் கப்பல்கள் மீது வெடிபொருள்,வெடிகுண்டுகள், நீர்மூழ்கிக் குண்டுகள், முழுவதும் நிரம்பிய எரிபொருள் கலன்கள் ஆகியவற்றை நிரப்பிய தங்கள் வானூர்தியை மோதி செயலிழக்க முயற்சித்தல் "உடல் தாக்குதல்" (体当たり; 体当り, *taiatari*) என்று அழைக்கப்பட்டது. வழக்கமான தாக்குதலைவிட துல்லியம் சிறப்பாகவிருந்ததுடன், ஆயுதங்களின் சுமை அளவும் வெடிப்பும் பெரிதாகவிருந்தது. *கமிக்காசே* வழக்கமான தாக்குதலாளிகளை முடக்குவதுடன் தாக்குதலின் குறிக்கோளை அடையவும் நீண்ட சேதத்தை விளைவிக்கவும் செய்தது. பெரும் எண்ணிக்கையில் நேச நாட்டுக் கப்பல்களை, குறிப்பாக விமானம் தாங்கி கப்பல்களை, முடக்குதல் அல்லது அழித்தலின் நோக்கததிற்கு விமானிகளினனும் வானூர்திகளினதும் தியாகம் நியாயமான காரணம் என சப்பானியப் பேரரசினால் கருதப்பட்டது.  

சில மோசமான தோல்விகள் சப்பானுக்கு ஏற்பட்டதன் பின்னர் ஒக்டோபர் 1944 இல் இத்தாக்குதல்கள் ஆரம்பித்தன. காலாவதியான வானூர்திகள், அனுபவம் வாய்ந்த விமானிகள் இழப்பு ஆகியன வான்வழி ஆதிக்கத்தை சப்பான் இழந்தது. பேரியப் பொருளாதார ரீதியாக, நேச நாடுகளுக்கு ஈடான தொழில்துறை திறன் வேகமாகக் குறைதல், போர் திறனும் குறைதல் ஆகியவற்றால் சப்பான் அவதிக்குட்பட்டது. இப்பிரச்சனைகளால், சப்பானிய அரசாங்கம் சரணடைவதற்கு தயக்கத்தை வெளிக்காட்டியது. ஒட்டுமொத்தமாக இக்காரணிகள், சப்பானியத் தீவுகளை நோக்கி முன்னேறிக் கொண்டிருந்த நேச நாட்டுப் படைகளுக்கு எதிராக *கமிக்காசே* தந்திரோபாயத்தைப் பயன்படுத்தின.  

*கமிக்காசே* என்பது பொதுவான வான்வழித் தாக்குதலைக் குறிப்பதாயினும், இச் சொலின் பயன்பாடு பல தற்கொலைத் தாக்குதல்களைக் குறிக்கவும் பயன்பட்டது. சப்பானியப் படைகள் வான்வழி அற்ற சப்பானிய சிறப்புத் தாக்குதல் படைகளுக்காக நீர்மூழ்கிகள், மனித நீர்மூழ்கிக் குண்டுகள், வேகப் படகுகள், நீராடிகள் ஆகியவற்றின் தேவைகளுக்காகவும் *கமிக்காசே* திட்டமிடப்பட்டன அல்லது பயன்படுத்தப்பட்டன.  

சப்பானிய படைக் கலாச்சாரத்தில் தோல்வி, பிடிபடுதல், அவமானப்படல் என்பவற்றைவிட பாரம்பரிய மரணம் என்பது ஆழமாக உள்வாங்கப்பட்டிருந்தது. சாமுராய் வாழ்விலும் *புசிடோ* (வீரனின் வழி) குறியீடுகளான; மரணம் வரை விசுவாசம், புகழ் ஆகியனவற்றை சப்பானியர்கள் உணர்ந்து கொண்டுள்ளபடி இது முக்கிய பாரம்பரியங்களில் ஒன்று ஆகும்.  

## விளக்கமும் சொல்லிலக்கணமும்
*கமிக்காசே* என்ற சப்பானியச் சொல் பொதுவாக "இறைநிலைக் காற்று" என மொழிபெயர்க்கப்படுகிறது ("கமி" [*kami*] எனும் சொல் கடவுள், சக்தி, இறைநிலை எனவும், "காசே" [*kaze*] எனும் சொல் காற்று எனவும் அர்த்தமாகும்). இச் சொல்லின் மூலம் 1274, 1281 களில் ஏற்பட்ட பாரிய சூறாவளிக் (*கமிக்காசே சூறாவளி*) குறித்தது. இச்சூறாவளி குப்லாய் கான் தலைமையின் கீழ் இடம்பெற்ற சப்பான் மீதான மங்கோலியப் படையெடுப்பை சிதறச் செய்தது.
# நிக்கல்(II) புரோமைடு



**நிக்கல்(II)புரோமைடு** *(Nickel(II) bromide)* என்பது NiBr<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். ஐதரோபுரோமிக் அமிலத்தித்தினுடைய நிக்கல் உப்பான இச்சேர்மம் ஒரு வீரியம் குறைந்த ஆக்சிசன் ஒடுக்கியாகும். நிக்கல், நிக்கல்(II) ஆக்சைடு நிக்கல்(II) கார்பனேட்டு அல்லது நிக்கல்(II) ஐதராக்சைடு முதலான பொருட்களில் ஒன்றுடன் ஐதரோ புரோமிக் அமிலத்தைச் சேர்த்து வினைப்படுத்தினால் நிக்கல்(II)புரோமைடைத் தயாரிக்க முடியும். நிக்கலுடன் புரோமினைச் சேர்த்து வினைப்படுத்துவதாலும் இதைத் தயாரிக்கலாம  

மஞ்சள் கலந்த பழுப்பு நிறத்துடன் நீருறிஞ்சியாக நிக்கல்(II)புரோமைடு காணப்படுகிறது. நீர் மற்றும் எத்தனாலில் கரைகிறது. குறிப்பாக நிக்கல்(II) சேர்மங்கள் தண்ணீரில் கரையும் பொழுது, நீலப்பச்சை நிற கரைசல்களைத் தருகிறது. காரங்களுடன் வினைபுரிந்து நிக்கல்(II) ஐதராக்சைடைத் தருகிறது. புரோமைடு அயனிகளை வழங்கும் மூலமாக இது பயன்படுத்தப்படுகிறத  

மற்ற நிக்கல் சேர்மங்களைப் போல நிக்கல்(II)புரோமைடும் நச்சுத் தன்மை வாய்ந்ததாகும். இச்சேர்மம் ஒரு புற்று நோயாக்கியாகவும் இருக்கலாம் என்று சந்தேகிக்கப்படுகிறது. தோலில் படும்பொழுது தோல் வியாதிகளை ஏற்படுத்தக்கூடிய சேர்மமாக இருக்கிறது. புரோமைடு அயனியும் ஒரு மிதமான நச்சுத்தன்மை மிக்கதாகும்.
# பந்தே அமீர் தேசியப் பூங்கா


**பந்தே அமீர் தேசியப் பூங்கா** (Band-e Amir) ஆப்கானித்தான் நாட்டில் அமைந்துள்ளது. இது பாமியான் மாகாணத்தில் அமைந்துள்ளது. ஆப்கானிஸ்தானின் முதல் தேசியப்பூங்கா இதுவாகும். ஆழமுடைய ஆறு பெரிய ஏரிகளும் இயற்கையான அணைப்பகுதியும் கொண்ட இடத்தில் இப்பூங்கா அமைந்துள்ளது. கடல் மட்டத்திலிருந்து சுமார் 3,000 மீட்டர் உயரத்தில் அமைந்துள்ள இப்பூங்கா பாமியான் பகுதியின் மேற்கே அமைந்துள்ளது. இப்பூங்காவிற்கு வருடம் தோறும் ஆயிரக்கணக்கான பார்வையாளர்கள் வருகின்றனர்.  

## அமைவிடம்
ஆப்கானிஸ்தானின் பாமியான் பகுதிக்கு வடமேற்கே 75 கிலோமீட்டர் தொலைவில் 'யகவலாங்' நகருக்கு அருகே அமைந்துள்ளது. 2009 ஆம் ஆண்டில் இப்பூங்கா ஆப்கானிஸ்தானின் முதல் தேசியப்பூங்காவாக அறிவிக்கப்பட்டது. அரசியல், சர்வதேச மற்றும் உள்நாட்டுப்போரின் காரணமாக 1960 களிலிருந்து இப்பூங்கா இடர்பாடுகளுக்கு உள்ளானது.
# கத்தானா



வரலாற்று ரீதியாக, **கத்தானா** என்பது பாரம்பரியமாக உருவாக்கப்பட்ட ஒன்று ஆகும். அவை சப்பானிய மானியம் பெற்ற சாமுராய்களினால் பயன்படுத்தப்பட்டன. தற்காலக் கத்தானாவின் பதிப்புகள் சில நேரங்களில் பாரம்பரிய மூலப்பொருட்கள், முறைகள் பயன்படுத்தாமல் செய்யப்படுகின்றன. கத்தானா அதன் தனித்துவமான தோற்றங்களான வளைந்த, மெல்லிய, ஒற்றை முனைக் கத்தியானது வட்ட அல்லது சதுரப் பாதுகாப்புக் கொண்டு, இரண்டு கைகளுக்கு இடமளிக்கும் நீண்ட பிடி என்பவற்றால் வகைப்படுத்தப்படும்.  

## வரலாறு

சப்பானில் வாள் உற்பத்தி பின்வரும் காலங்களுக்கேற்பப் பிரிக்கப்படுகின்றது:  

- யோகோடே - *Jōkotō* (பண்டைய வாட்கள், கி.பி 900 வரை)
- கோடோ - *Kotō* (பழைய வாட்கள், கிட்டத்தட்ட 900–1596)
- சின்டோ - *Shintō* (புதிய வாட்கள், 1596–1780)
- சின்சின்டோ - *Shinshintō* (மிகப் புதிய வாட்கள், 1781–1876)
- கென்டாயிட்டோ - *Gendaitō* (தற்கால வாட்கள், 1876–1945)
- சின்சாகுடோ - *Shinsakutō* (மிகவும் அண்மித்த கால வாட்கள், 1953–தற்போது)

முதன் முதலில் "கத்தானா" எனும் சொற் பாவனை ஆரம்ப கமகுரா காலத்தில் (1185–1333) இருந்த "தச்சி" வாளைவிட வேறுபட்டிருந்த நீண்ட வாளுக்குப் பயன்படுத்தப்பட்டது. இந்தக் குறிப்பிடுதல் குறைந்த தர வீரர்களுக்கான, மலிவான வாளைவிட வேறுபட்ட வடிவம் கொண்ட "உச்சிகத்தானா" (*uchigatana*), "சுபகத்தானா" (*tsubagatana*) என்பவற்றுக்குப் பயன்படுத்தப்பட்டது. தச்சி வாளிலிருந்த கத்தானாவுக்கான பரிணாம வளர்ச்சி ஆரம்ப முரோமாச்சி காலத்தில் (1337–1573) ஆரம்பமாகியது. கிட்டத்தட்ட 1400 ஆம் ஆண்டு ஆரம்பத்தில், நீண்ட வாட்கள் "கத்தானா" என்ற கையொப்பத்துடன் காணப்பட்டன. சாமுராய் கொண்டிருந்த தச்சிக்குப் பதிலாகக் "கத்தானா பாணி" என்று அழைக்கப்பட்டது. சப்பானிய வாட்கள் அணிந்திருப்பவருக்கு எதிரான பக்கத்தில் கையெழுத்து இருக்குமாறு பாரம்பரியமாக அணியப்படுகிறது. தச்சி கத்தானா பாணியில் அணியப்படுகையில், தச்சியின் கையொப்பம் பிழையான பக்கத்தில் அமையலாம். இக்காரணங்களினால் வாள் உருவாக்குனர் கத்தானா கையொப்பத்துடன் உருவாக்கினர். ஏனெனில் அக்கால சில சாமுராய்கள் வேறு காரணங்களுக்காகவும் அணிந்திருந்தனர்.  

நெருங்கிய சண்டைப் போர்களில் இயல்புப் போக்கை மாற்றியதால் கத்தானாவின் புகழ் சாமுராய்களிடத்தில் அதிகரித்தது. வாளை விரைவாக இழுப்பது சண்டைக்கு மிகவும் பொருத்தமாய் இருந்து, வேகமாகப் பதிலளிப்பு முறையில் வெற்றி பெரிதும் சார்ந்திருந்தது. மேற்பக்கக் கூரான முனையுடன் பட்டி போன்ற சட்டத்திற்கூடான தள்ளுதலுடன் அணியப் பெற்றதன் மூலம் இது மேலதிக வசதியைக் கொண்டிருந்தது. சாமுராய் ஒரே அசைவு மூலம் எதிரியைத் தாக்கத்தக்கதாக வாளினைப் பற்றி இழுக்க முடியும். முன்னர், தச்சி வளைவு கூர்முனை கீழாக இருக்குமாறு, பட்டியிலிருந்து விலகியவாறு அணிந்திருந்தனர்.  

கத்தானாவின் நீளம் வரலாற்று ரீதியாக வேறுபட்டுக் காணப்பட்டது. 14 ஆம் நூற்றாண்டின் இறுதியிலும் 15 ஆம் நூற்றாண்டின் ஆரம்பத்திலும் கத்தானாவின் நீளம் 70 முதல் 73&nbsp;செ.மீ (27½ and 28½ in) வரைக்கிடையில் காணப்பட்டது. 16 ஆம் நூற்றாண்டின் ஆரம்பத்தில் இதன் சராசரி நீளம் 60&nbsp;செ.மீ (23½&nbsp;அங்) இருந்தது. 16 ஆம் நூற்றாண்டின் இறுதியில், இதன் சராசரி நீளம் கிட்டத்தட்ட 73&nbsp;செ.மீ (28½&nbsp;அங்) ஆகக் காணப்பட்டது.  

கத்தானா அடிக்கடி இதைவிட சிறிய வாளுடன் இணைந்து காணப்பட்டது. இதனுடன் இணைந்து காணப்பட்ட வாள்களில் ஒன்றாக "டய்சோ" (*daishō*) இருந்தது. "டய்சோ"வை சாமுராய் மட்டுமே அணிவர். அது சாமுராயின் சமூக சக்தியையும் தனிப்பட்ட புகழையும் பிரதிநிதித்துவப்படுத்தியது.
# வளைய பியூட்டீன்



**வளைய பியூட்டீன்** (Cyclobutene) என்பது வளைய ஆல்க்கீன் வகைச் சேர்மமாகும். இச்சேர்மத்தின் மூலக்கூற்று வாய்ப்பாடு C<sub>4</sub>H<sub>6</sub> ஆகும். வேதியியல் தொழிற்சாலைகளில் பல்லுறுப்பியாக்கும் தொகுப்பு வினைகளில் ஒற்றைப்படியாக வளைய பியூட்டீன் பயன்படுத்தப்படுகிறது. தவிர பல்வேறு வேதித் தொகுப்பு வினைகளிலும் இது பயன்படுத்தப்படுகிறத  

## இவற்றையும் காண்க
- வளைய பியூட்டேன்
- வளைய பியூட்டாடையீன்
- வளையபியூட்டைன்
# பனமலை


**பனமலை** (*Panamalai*) தமிழ்நாடு மாநிலம், விழுப்புரம் மாவட்டம், விக்கிரவாண்டி வட்டத்துக்குட்பட்ட ஒரு வருவாய் கிராமம் ஆகும். இக்கிராமம் விக்கிரவாண்டி சட்டமன்றத் தொகுதிக்கு உட்பட்டது. செஞ்சியிலிருந்து 23 கி.மீ. தொலைவிலுள்ளது. இங்கு தொன்மையான பல்லவர் காலத்தில் கட்டப்பட்ட தாளகிரீஸ்வரர் ஆலயம் அமைந்துள்ளது.  
## படக்காட்சிகள்
# புகுசிமா


| name =  
| native_name =  
| native_name_lang = ja  
| official_name =  
| settlement_type = நகரம்  

| image_skyline = Fukushima City with a view of Fukushima Station.jpg  
| imagesize =  
| image_alt =  
| image_caption = புகுசிமா நகர்  
| image_flag = Flag of Fukushima, Fukushima.svg  
| flag_alt =  
| image_seal =  
| seal_alt =  
| image_shield =  
| shield_alt =  
| image_blank_emblem =  
| nickname =  
| motto =  

| image_map = Fukushima in Fukushima Prefecture Ja.svg  
| map_alt =  
| map_caption = புகுசிமா மாநிலத்தில் புகுசிமாவின் அமைவிடம்  
| image_dot_map =  
| dot_mapsize =  
| dot_map_base_alt =  
| dot_map_alt =  
| dot_map_caption =  
| dot_x = |dot_y =  
| pushpin_map = Japan  
| pushpin_label_position =  
| pushpin_map_alt =  
| pushpin_map_caption = &nbsp;  
| latd=37 | latm=46 | lats= | latNS=N  
| longd=140 | longm=28 | longs= | longEW= E  
| coor_pinpoint =  
| coordinates_display = inline,title  
| coordinates_footnotes =  

| coordinates_region = JP  
| subdivision_type = நாடு  
| subdivision_name = யப்பான்  
| subdivision_type1 = பகுதி  
| subdivision_name1 = தொகோகு  
| subdivision_type2 = மாநிலம்  
| subdivision_name2 = புகுசிமா மாநிலம்  
| subdivision_type3 =  
| subdivision_name3 =  

| established_title =  
| established_date =  
| founder =  
| named_for =  

| seat_type =  
| seat =  

| government_footnotes =  
| leader_party =  
| leader_title = நகரத் தலைவர்  
| leader_name = கஒரு கொபயாசி  
| leader_title1 =  
| leader_name1 =  

| total_type =  
| unit_pref =  

| area_magnitude =  
| area_footnotes =  
| area_total_km2 = 746.43  
| area_total_sq_mi =  
| area_land_km2 =  
| area_land_sq_mi =  
| area_water_km2 =  
| area_water_sq_mi =  
| area_water_percent =  
| area_note =  

| elevation_footnotes =  
| elevation_m = 67  
| elevation_ft = 220  

| population_footnotes =  
| population_total = 290064  
| population_as_of = மே 1, 2011  
| population_density_km2 = auto  
| population_density_sq_mi=  
| population_est =  
| pop_est_as_of =  
| population_demonym =  
| population_note =  

| timezone1 = சப்பானிய நியம நேரம்  
| utc_offset1 = +9  
| timezone1_DST =  
| utc_offset1_DST =  

| postal_code_type =  
| postal_code =  
| area_code_type =  
| area_code =  

| blank_name_sec1 = நகர குறியீடுகள்  
| blank1_name_sec1 = - மரம்  
| blank1_info_sec1 = செல்கோவா செர்ராட்டா  
| blank2_name_sec1 = - மலர்  
| blank2_info_sec1 = குழிப்பேரி
# சின்னதாராபுரம்


**சின்னதாராபுரம்** (*Chinna Dharapuram*) தமிழ்நாடு, கரூர் மாவட்டம், கே. பரமத்தி வட்டாரத்திலுள்ள கிராமம். இது ஒரு கிராம ஊராட்சியாகும். கரூர் மாவட்டத்தின் மேற்குப் பகுதியில் அமராவதி ஆற்றங்கரையில் அமைந்துள்ளது. இங்கு அகிலாண்டேஸ்வரி உடனுறை முனிமுக்தீஸ்வரர் சிவன் கோயில் உள்ளது.  
முனிவருக்கு முக்தியை வழங்கிய ஈஸ்வரர் என்பதால் இத்திருத்தலம் இப்பெயர் பெற்றது என்பது செவிவழி செய்தி.  

## சிறப்புகள்
- கல்கி அவர்களின் பொன்னியின் செல்வன் புதினத்தில் இவ்வூர் விராடபுரம் எனக் குறிப்பிடப்பட்டுள்ளது.
- மேற்கு நோக்கி அமையப்பெற்ற முனிமுக்தீஸ்வரர் சிவன் கோயில் இங்கு அமைந்துள்ளது.
- தமிழ்நாட்டில் சிமெண்ட் பைப் தயாரிப்பில் முக்கிய ஊர் சின்னதாரபுரம்

## கல்வி நிறுவனங்கள்
- அரசு ஆண்கள் மேல்நிலைப்பள்ளி
- அரசு மகளிர் மேல்நிலைப்பள்ளி
- அரசு மகளிர் ஆசிரியர் பயிற்சி நிறுவனம்
- ஆர்.என்.மெட்ரிக்மேல்நிலைப்பள்ளி
- அருங்கரைஅம்மன் கலை மற்றும் அறிவியல் கல்லூரி

## கோயில்கள்
- முனிமுக்திஸ்வரர் கோயில்
- காளியம்மன் திருக்கோயில்
- ஆறுபடைமுருகன் திருக்கோயில்
- மாரியம்மன் திருக்கோயில்
# கரூர் மாவட்டத்திலுள்ள பொறியியல் கல்லூரிகள்



**கரூர் மாவட்டத்தில் உள்ள பொறியியல் கல்லூரிகள்** பட்டியல்  
1. அருள்முருகன் பொறியியல் கல்லூரி
1. என்.எஸ்.என் பொறியியல் மற்றும் தொழில்நுட்பக் கல்லூரி
1. கரூர் பொறியியல் கல்லூரி
1. செட்டிநாடு பொறியியல் மற்றும் தொழில்நுட்பக் கல்லூரி
1. சேரன் பொறியியல் கட்டுமானக் கல்லூரி (Architecture College)
1. சேரன் பொறியியல் கல்லூரி
1. வி கே.எஸ் பொறியியல் மற்றும் தொழில்நுட்பக் கல்லூரி
1. வி.எஸ்.பி பொறியியல் கல்லூரி
1. எம். குமாரசாமி பொறியியல் கல்லூரி
# மேரி ஆன் டகாம்ப் ஷார்லீப்


**மேரி ஆன் டகாம்ப் ஷார்லீப்** (*Mary Ann Dacomb Scharlieb*) இங்கிலாந்தைச் சேர்ந்த முதல் பெண் மருத்துவர் ஆவார். பிரிட்டனிலும் அதன் காலனி நாடுகள் எதிலும் மருத்துவம் படிக்கப் பெண்கள் அனுமதிக்கப்படாத காலத்தில், முதன்முதலில் 1875-ல் சென்னை மருத்துவக் கல்லூரியில் மருத்துவம் பயின்றார். இவருக்கு முன்னர் அமெரிக்காவில் மட்டுமே மருத்துவம் படிக்கப் பெண்கள் அனுமதிக்கப்பட்டனர். ஷார்லீபுக்குப் பிறகு மிசல் ஒயிட், பியேல், மிட்ஷெல் ஆகிய மூன்று ஆங்கிலோ-இந்தியப் பெண்களும் மருத்துவப் படிப்பில் சேர்ந்தனர். சென்னையில் படித்த பிறகு இங்கிலாந்தில் உள்ள ராயல் லண்டன் மருத்துவப் பள்ளியில் படித்து, பிரிட்டன் முதல் பெண் மருத்துவர் என்ற பெருமையை ஷார்லீப் பெற்றார். இவர் சென்னையில் கஸ்தூரிபா காந்தி அரசு மருத்துவ மனையை நிறுவியவர் ஆவார்.  

**மேரி ஆன் டகாம்ப் ஷார்லீப்** அவரது சுயசரிதையை  அவரே கைப்பட ரெமினிசென்ஸ் என்ற பெயரில் புத்தகமாக  எழுதியுள்ளார். அந்தப் புத்தகத்திலிருந்து  

“என்னைப்பற்றி மற்றவர்கள் தெரிந்துக்கொள்வதற்காக இந்த கதையை எழுதவில்லை. எனக்குப் பிறகு  மருத்துவத்துறைக்கு  வரும் பெண்கள் அவர்கள் பணியை செம்மையாக செய்வதோடு கூடவே கடின உழைப்பும் அக்கறையும்  இருந்தால் வாழ்க்கை முழுக்க வெற்றியும்,மகிழ்ச்சியும் கிடைக்கும். ஒரு பெண்ணால் குடும்பத்தையும், வீட்டு வேலைகளையும், மருத்துவப்பணியையும் ஒன்று போலக்கருதி வெற்றிகரமாக அதை செயல்படுத்தமுடியுமா என்ற கேள்விக்கான விடையைத்தான்  நான் இந்த புத்தகம் வழியாக உங்களுக்கு சொல்லியுள்ளேன்’’  

## மேற்கோள்
# முத்துலாபுரம்



**முத்துலாபுரம்** என்பது தேனி மாவட்டம், சின்னமனூர் வட்டாரத்திலுள்ள ஒரு கிராமமாகும். சின்னமனூரில் இருந்து 4 கி.மீ. தொலைவில் உள்ளது. சுமார் 7,168 பேர் (2011 கணக்கெடுப்பு) வசிக்கின்றனர். இது ஒரு கிராம பஞ்சாயத்து ஆகும். இங்கு ஊராட்சி ஒன்றிய நடு நிலைப் பள்ளி ஒன்று உள்ளது. பெரும்பாலான மக்கள் விவசாயம் மற்றும் விவசாயம் சார்ந்த தொழில்களைச் செய்கின்றனர்.
# ரெபேக்கா லோலோசோலி


**ரெபேக்கா லோலோசோலி** கென்யாவின் சம்புரு பழங்குடியைச் சேர்ந்த, பெண்களின் உரிமைகளுக்காகக் குரல் கொடுக்கும் பெண். இவர் 1990ல் பெண்கள் மட்டுமே வாழும் உமோயா கிராமத்தை உருவாக்கி, பெண்கள் சுயசார்புடன் வாழ்க்கை நடத்தப் பாதை அமைத்துக் கொடுத்துள்ளார்.  

## வாழ்க்கை
ரெபேக்கா பாடசாலையில் கல்வி பயின்றவர். 18 வயதில் திருமணம் செய்து கொண்டார். இவருக்கு 5 குழந்தைகள். இவர் பிரித்தானிய இராணுவ வீரர்களால் பாலியல் பலாத்காரம் செய்யப்பட்டார். பலாத்காரத்தைக் காரணம் காட்டி இவரது கணவர் இவரை விற்க முடிவெடுத்தார். இனி ஒரு நிமிடம்கூட இங்கே இருக்கக் கூடாது என்று முடிவெடுத்த ரெபேக்கா பாதிக்கப்பட்ட பெண்களை ஒன்றுதிரட்டிக் கொண்டு தனது கிராமத்தை விட்டே கிளம்பினார். ஒற்றுமை என்று பொருள்படும் 'உமோஜா' என்ற பெண்கள் அமைப்பை ஆரம்பித்தார். பொட்டல் நிலத்தில் தங்குவதற்கு ஓர் எளிமையான வீட்டைக் கட்டினார். பழங்குடி உணவுகளைச் சமைத்து விற்க ஆரம்பித்தார். எதிர்பார்த்த அளவுக்கு உணவு விற்பனை இருக்கவில்லை. இரண்டு ஆண்டுகளுக்குப் பிறகு பாரம்பரிய நகைகள், கைவினைப் பொருட்கள் செய்து சுற்றுலாப் பயணிகளிடம் விற்றார். இந்தத் தொழில் நன்கு அமைந்தது. கூடவே பழங்குடி நடனம், பாட்டு என்று கலை நிகழ்ச்சிகளையும் நடத்தினார். கட்டாயத் திருமணத்திலிருந்து தப்பிவந்த பெண்கள், கணவர்களால் கைவிடப்பட்ட பெண்கள், பெண் உறுப்புச் சிதைப்புக்கு எதிர்ப்புத் தெரிவித்த பெண்கள், கணவனின் வன்முறைகளைத் தாங்க முடியாத பெண்கள், படிக்க அனுமதி கிடைக்காத பெண்கள், பாலியல் பலாத்காரத்துக்குப் பலியான பெண்கள் என்று தன்னை நாடிவந்த ஏராளமானவர்களை தன்னுடன் சேர்த்து அடைக்கலம் கொடுத்தார்.
# ஜெகதாபி


**ஜெகதாபி** என்ற கிராமம் தமிழ்நாட்டில் கரூர் மாவட்டத்தில், கரூர் வட்டத்தில், தாந்தோனி வட்டாரத்தில், கரூருக்கு தெற்கே சுமார் இருபது கிலோமீட்டர் தொலைவிலுள்ள ஒரு சின்னஞ்சிறிய கிராமம்.  

இங்கு வாழும் மக்கள் பெரும்பாலும் விவசாயத்தைத் தொழிலாளிகளாவர். இக்கிராமத்தில் ஏறத்தாழ அறுநூறு குடும்பங்கள் வாழ்கின்றனர். ஒரு தொடக்க மற்றும் மேல்நிலைப்பள்ளியும் உள்ளன. இக்கிராமத்தில் ஒரு தனியார் வங்கியும், அஞ்சலகமும் உள்ளன.
# கரூர் அரசு மகளிர் மேல்நிலைப்பள்ளி


**கரூர் அரசு மகளிர் மேல்நிலைப்பள்ளி** கரூர் மாவட்டம், கரூர் நகரம், தேர் வீதியில் அமைந்துள்ள பள்ளி ஆகும்.. இது ஒரு பழமையான, புகழ்பெற்ற, மாணவிகள் மட்டுமே பயிலும் பள்ளியாகும். இப்பள்ளி 1942 ஆம் ஆண்டு **அரசு பயிற்சிப் பள்ளி**யாகத் தொடங்கப்பட்டது. இப்பள்ளி 1972 வரை உயர்நிலைப் பள்ளியாகவும் பிறகு மேல்நிலைப்பள்ளியாகவும் செயல்பட்டு வருகிறது. 2010ஆம் ஆண்டுக்கு முன்பு வரை இப்பள்ளி இரு வேளை முறையில் இயங்கியது. தற்போது முழு நேரப்பள்ளியாக உள்ளது. இங்கு பயின்ற மாணவிகளில் பலர் ஆசிரியர்களாகவும், மருத்துவர்களாகவும், பொறியாளர்களாகவும் சிறந்து விளங்குகின்றனர். மேலும் பலர் அரசுப் பதவிகளை அலங்கரித்து பணி நிறைவு பெற்றுள்ளனர்.  
இப்பள்ளியில் அறிவியல் பிரிவு (தமிழ் வழி / ஆங்கில வழி), கலைப்பிரிவு, தொழிற்கல்வி எனப் பல பாடப்பிரிவுகள் உள்ளன. இங்கு சுமார் 500 மாணவிகள் பயின்று வருகின்றனர். இப்பள்ளியில் ஒரு தலைமையாசிரியை, 35 ஆசிரியர்கள் பணியாற்றுகின்றனர். இங்கு ஆறாம் வகுப்பு முதல் பனிரெண்டாம் வகுப்பு வரை ஆங்கில வழியிலும் கற்பிக்கப்படுகிறது. இப்பள்ளியில் பயிலும் மாணவிகள் தனித்திறன்களில் சிறந்து விளங்குவதால், மாவட்ட, மண்டல, மாநில அளவில் பல போட்டிகளில் பங்கேற்று, பரிசுகளைப் பெற்று பள்ளிக்கு பெருமை சேர்த்துள்ளனர். மேலும் பத்தாம் மற்றும் பனிரெண்டாம் வகுப்பு அரசுப் பொதுத்தேர்வுகளில் மாவட்ட அளவில் இரண்டாம் மற்றும் மூன்றாம் இடம் பெற்று பள்ளிக்குப் பெருமை சேர்த்துள்ளனர்.
# துத்தநாக நைட்ரைடு

## வேதியியல் பண்புகள்
காற்றிலா சூழலில் துத்தநாகமைடு என்றழைக்கப்படும் துத்தநாக ஈரமீன், 200° செ வெப்பநிலையில் வெப்பச் சிதைவு மூலமாக துத்தநாக நைட்ரைடாக உருவாகிறது. அமோனியா இவ்வினையில் உடன் விளை பொருளாக கிடைக்கிறது.  
<blockquote>3Zn(NH<sub>2</sub>)<sub>2</sub> → Zn<sub>3</sub>N<sub>2</sub> + 4NH<sub>3</sub></blockquote>  

துத்தநகத்தை 600° செ வெப்பநிலைக்கு அமோனியா பாய்வில் சூடுபடுத்தினாலும் இதைத் தயாரிக்கலாம்.ஐதரசன் வாயு உடன் விளைபொருளாக உண்டாகிறது.  
<blockquote>3Zn + 2NH<sub>3</sub> → Zn<sub>3</sub>N<sub>2</sub> + 3H<sub>2</sub></blockquote>  
துத்தநாக நைட்ரைடு தண்ணீருடன் தீவிரமாக வினைபுரிந்து அமோனியா மற்றும் துத்தநாக ஆக்சைடாக உருவாகிறதகரைகிறது. மின்வேதியியல் முறையில் மீள்வினையாக இலித்தியத்துடன் வினைபுரிகிறது. மக்னீசியம் நைட்ரைடு (Mg<sub>3</sub>N<sub>2</sub>) மற்றும் இலித்தியம் நைட்ரைடு Li<sub>3</sub><sub></sub>N) போல இச்சேர்மமும் உயர் உருகுநிலை கொண்டுள்ளது.
# உமோஜா கிராமம்

**உமோஜா கிராமம்** கென்யாவின் வட பகுதியில் அமைந்துள்ள பெண்கள் மட்டுமே வாழ்கின்ற ஒரு கிராமம். இது தலைநகர் நைரோபியிலிருந்து 380 கிலோமீட்டர் தொலைவில் உள்ள சம்புரு பகுதியில் அமைந்துள்ளது. இது 1990 ஆம் ஆண்டு பிரித்தானிய இராணுவத்தால் பாலியல் வல்லுறவுக்கு உள்ளாக்கப்பட்டு உயிர் தப்பிய 15 பெண்களைக் கொண்ட குழுவினரால் உருவாக்கப்பட்டது. இந்த கிராமத்தின் தலைவியாக பிரித்தானிய இராணுவத்தினரால் பாலியல் பலாத்காரம் செய்யப்பட்ட ரெபேக்கா லோலோசோலி என்ற பெண் செயற்பட்டு வருகிறார். இங்கு வாழ்பவர்கள் பெண்களுக்கு எதிரான வன்கொடுமைகள், குழந்தைத் திருமணம், கணவனால் கைவிடப்பட்ட மற்றும் பாலியல் பலாத்காரத்தால் பாதிக்கப்பட்ட பெண்கள் ஆவர். ஆகத்து 2015ன் கணக்கெடுப்பின் படி இந்தக் கிராமத்தில் 47 பெண்களும், 200 குழந்தைகள் வாழ்ந்து வருகின்றனர்.  

## உமோஜா கட்டுப்பாடுகள்
உமோஜா கிராமத்தில் இணைவதற்குச் சில கட்டுப்பாடுகள் உண்டு. இங்கு வாழும் பெண்கள் பாரம்பரிய உடைகளையும், ஆபரணங்களையும் அணிய வேண்டும். இங்கு புகைப்பிடிப்பதற்கும், பெண் உறுப்புச் சிதைப்புக்கும் தடை விதிக்கப்பட்டுள்ளது. இவர்கள் அருகில் இருக்கும் கிராமத்துப் பெண்களுக்குப் படிப்பு, பெண் உரிமைகள், ஆண்-பெண் சமத்துவம், வன்முறையில் இருந்து பாதுகாக்கும் நடவடிக்கைகள் போன்றவற்றைக் கற்பிக்க வேண்டும்.
# கிமேஜி கோட்டைமனை


கிமேயாமா குன்றின் மீது 1333 காலப்பகுதியில் அகமட்சு நோரிமுரா ஒரு கோட்டையைக் கட்டினார். அக்கோட்டை பிரிக்கப்பட்டு, கிமேயாமா கோட்டைமனையாக 1346 இல் மீளக்கட்டப்பட்டது. பின்னர் இரு நூற்றாண்டுகளில் இது மாற்றப்பட்டு, கிமேஜி கோட்டைமனையாகப் புத்துருவாக்கப்பட்டது. 1581 இல் டோயோடோமி கிடேயோசியால் மீண்டும் புத்துருவாக்கப்பட்டு, மூன்று மாடிகள் இணைக்கப்பட்டன. செகிககாரா சண்டையில் உதவியதற்காக இக்கேடா டேருமாசாவிற்கு 1600 இல் டோடுகாவா இயேயாசுவினால் அன்பளிப்பாக வழங்கப்பட்டது. அதன் பின் 1601 முதல் 1609 வரையான காலப்பகுதியில் இக்கேடாவினால் முற்றிலும் புதுப்பித்தலுக்குள்ளாகி, பெரிய கோட்டைமனைத்தொகுதியாக விரிவாக்கத்துக்குள்ளானது. பின்பு 1617 முதல் 1618 வரையான காலப்பகுதியில் பல கட்டடங்கள், கோண்டா டடாமாசாவால் இணைக்கப்பட்டன.  

கிமேஜி கோட்டைமனை, சப்பானில் பெரியதும், பெரும்பாலோரால் பார்வையிடப்படும் கோட்டைமனையாகவும், 1993 இல் ஐக்கிய நாடுகள் கல்வி, அறிவியல், பண்பாட்டு நிறுவனம் பதிவு செய்த அந்நாட்டின் முதலாவது உலகப் பாரம்பரியக் களங்களில் ஒன்றாகவும் உள்ளது. மட்சுமோட்டோ கோட்டைமனை, குமமோட்டோ கோட்டைமனை என்பனவற்றுடன் கிமேஜி கோட்டைமனை சப்பானின் மூன்று முதன்மைக் கோட்டைமனைகளில் ஒன்றாகக் கருதப்படுகின்றது. கோட்டைமனைக் கட்டடங்களைப் பாதுகாக்கும் பொருட்டு, சில ஆண்டுகள் இது சீரமைப்பு வேலைக்கு உட்படுத்தப்பட்டு மார்ச்சு 27, 2015 அன்று மீண்டும் திறக்கப்பட்டது. இதன் மூலம் பல்லாண்டுகளாக இருந்த அழுக்கு, கறை போன்றவை அகற்றப்பட்டு, மங்கியநிறத்தில் காணப்பட்ட கூரை அதனுடைய மூல நிறமான பளிச்சிடும் வெள்ளை நிறத்திற்குக் கொண்டு வரப்பட்டுள்ளது.  

## வடிவமைப்பு
கிமேஜி கோட்டைமனை சப்பானில் உள்ள கோட்டைமனைகளில் பெரியதாகும். இது களஞ்சியச்சாலை, வாயில்கள், தாழ்வாரங்கள், மேடைகள் என 83 கட்டடங்களின் வலையமைப்புனைக் கொண்டு காணப்படுகிறது.
# ராச்சாண்டார் திருமலை



**இராச்சாண்டார் திருமலை** எனும் ஊர் கரூர் மாவட்டத்தில் உள்ள குளித்தலை வட்டத்துக்குட்பட்ட ஓர் கிராமம். இவ்வூரில் 11 ஏக்கர் பரப்பளவில் ஒரு பள்ளி உள்ளது. சிவன் ராச்சாண்டார், பார்வதியுடன் கோவில் கொண்டுள்ளார். இது ஒரு மலை கோவில் இக்கோவில் 1,000 வருடம் பழமையானது. சமீபத்தில் குடமுழுக்கு நடைபெற்றது. இந்த கோவில் ஊராளி கவுண்டர் களுக்கு சொந்தமானது. இங்கு வருடாவருடம் சல்லிக்கட்டு ஊர்க் கவுண்டர்களின் தலைமையில் நடைபெறும்.
# சொர்க்க மீன்


**சொர்க்க மீன்** (ஆங்கிலம்: Paradise fish) என்னும் மீன், சீன நாட்டிலிருந்து மற்ற நாடுகளுக்கு பரவிய ஒரு வகை அலங்கார மீன் ஆகும். மேக்ரோபோடஸ் ஒபர்குலாரிஸ் என்று அழைக்கப்படும் இது, தொட்டிகளில் வளர்க்க சிறந்த மீனாகும்.இந்த ‍சொர்க்க மீனானது, ‍மேற்குலக மீன் அருங்காட்சியகத்திற்கு ‍தொடக்க காலகட்டங்களில் கி‍டைத்த அலங்கார மீன்களுள் ஒன்றாகும். கடந்த 1869ம் ஆண்டு, பாரிஸ் மீன் அருங்காட்சியகத்திற்கு இறக்குமதி ‍செய்யப்பட்டது.  

## வளர் இயல்பு
இந்த வகை மீன்கள் அதிகபட்சமாக 6.7 ‍‍செ.மீ வரை வளரக்கூடியவை என்றாலும், பொதுவாக, 5.5 செ.மீ வரை‍யே வளர்கின்றன. இது தனது உடலில் பல குறுக்கு வாட்டான அழகிய நிற வரிகளைப் பெற்றுள்ளது. இதன் குடும்பத்தில், ‍மொத்தம் 3 வகைகள் இருந்தாலும், இந்த வகை‍யே அதிக மூர்க்கம் ‍கொண்டது. சண்‍டையிடும் பழக்கம் ‍கொண்ட இந்த மீன்கள், தங்களைவிட சிறிய மீன்களைக் ‍கொல்லக்கூடியவை. இதன் முதுகு தடுப்பு, வால் துடுப்பு, மலப்புழைத் துடுப்பு ஆகியவை இணைந்து அகன்று பெரிய இறக்கைகளைப் போன்றுள்ளன. இது 3 அங்குல நீளம் வரை வளரும். இது 50 பாரன்ஹீட் முதல் 68 பாரன்ஹீட் வரை வெப்பம் தாங்கும் திறனுடையதாக இருப்பதால், இது வெப்ப மண்டலங்களில் வளர்வதற்கேற்ற மீனாகும். ‍மேலும், இந்த மீன், நல்ல வாழ்க்‍கைத் திறனைக் ‍கொண்டிருப்பதால், ‍வெப்ப மண்டலம் மட்டுமின்றி, குளிர் நீரிலும் வாழும் தன்‍மைக் ‍கொண்டது. பெண் மீன் பல நுரை போன்ற குமிழ்களை உண்டாக்கி, அவற்றை கூடுபோல் ஆக்கி, அதில் முட்டையிடுகிறது. ஆண் மீன் முட்டைகளைப் பாதுகாக்கிறது.  

## காட்சியகம்

## ‍‍மேற்‍கோள்கள்
# பிக்கு



**புத்த பிக்குகள்** பௌத்தம் உலகம் முழுக்க பரவுவதற்குக் காரணமாயிருந்தவர்கள். பெளத்த மதம் காட்டும் வழிகாட்டுதல்கள் யாவும் சுய மறுப்பையும் உலகு துறப்பையுமே அடிப்படையாகக் கொண்டுள்ளன. ஆகையால் புத்த பிக்குகளுக்கு பல்வேறு கடினமான பயிற்சிகளை புத்தம் அறிமுகப்படுத்தியது.  

நான்கு விசயங்களை விட்டு முற்றிலும் விலகியிருத்தல் வேண்டும்.  
1. ஆண்-பெண் கலவி கூடாது.
1. புல்லைக் கூட திருடக் கூடாது.
1. உயிருள்ள சின்னசிறு உயிருக்கும் தீமை பயத்தலாகாது.
1. இயற்கைக்கு மாற்றாக அருஞ்செயலைத் தன்னால் செய்ய இயலுமென்று காட்டலாகாது.

துறவற வாழ்க்கையை மேற்கொண்ட பிறகு புத்தாடைகளை அணியலாகாது. குப்பைகளில் வீசப்பட்ட பழந்துணிகளையும் பிணங்களைப் போர்த்திய ஆடைகளையும் பொறுக்கி அவற்றை விரிப்பாக்கிக் கொள்ள வேண்டும். இத்தகைய கந்தலாடைகளும் மூன்றுக்கு மேல் இருக்கக் கூடாது. வருமானம் ஈட்ட எந்த முயற்சியும் செய்யக் கூடாது. பிச்சைப் பாத்திரமேந்தி (திருவோடு) வீடு வீடாகச் சென்று பிச்சை எடுக்க வேண்டும். புத்த பிக்குகளைப் பொறுத்தவரை இதுவே தூய உணவாகும். புத்த பிச்சைகள் என்பதே மருவி புத்த பிக்குகள் என மாறியிருக்க வேண்டும்.  

## தமிழ்நாட்டில் பிக்குகள்
தமிழகத்தில் புத்த பிக்குகள் ஆங்காங்கிருந்த அரசர், வணிகர், செல்வந்தர் முதலானவர்களின் பொருளுதவி பெற்று புத்த விகாரைகளையும், பள்ளிகளையும், சேதியங்களையும், ஆசிரமங்களையும் நிறுவினார்கள்.  

மடங்களில் வாழும் பௌத்தத் துறவிகள் மருத்துவம் பயின்று, தம்மிடம் வரும் பிணியாளர்களுக்கு இலவசமாக மருந்து கொடுத்துத் தொண்டு செய்து வந்தார்கள். அன்றியும் தமது பள்ளிகளில் பாடசாலைகளை அமைத்துச் சிறுவர்களுக்குக் கல்வியையுங் கற்பித்து வந்தார்கள். பௌத்தருக்குரிய நன்னாட்களில் நாட்டுமக்களைத் தமது பள்ளிக்கு அழைத்து, மணல் பரப்பிய முற்றங்களில் அமரச் செய்து, திரிபிடகம், புத்த ஜாதகக் கதைகள்' புத்த சரித்திரம் முதலான நூல்களை ஓதிப் பொருள் சொல்லியும் மக்களுக்கு மதபோதனை செய்துவந்தனர். மற்றும் குருடர், செவிடர், முடவர் முதலானவருக்கும், ஏழைகளுக்கும் உணவு கொடுத்துதவ அறச்சாலைகளை அரசர் செல்வந்தர் முதலானோர் உதவி பெற்று நிறுவினார்கள்.  

### பெண் புத்த பிக்குகள்

ஆரம்ப கால புத்த மதத்தில் பெண் புத்த பிக்குகள் இல்லை. பிற்காலத்தில் பெண்களும் புத்த பிக்குகள் ஆயினர். மணிமேகலை காப்பிய நாயகி புத்த பிக்குணி ஆவாள். மணிமேகலை கி.பி. இரண்டாம் நூற்றாண்டில் இருந்த கோவலன்-கண்ணகி இணையரின் மகள் ஆவாள். பௌத்த மதம் புகுந்து துறவு பூண்டு, புகார்ப்பட்டினத்துக்கு அருகில் இருந்த சக்கரவாளக் கோட்டத்தைச் சேர்ந்த உலக அறவி என்னும் அம்பலத்தில் இருந்த குருடர், முடவர், பசிநோய்கொண்ட வறியவர் முதலியவர்களுக்கு உணவு கொடுத்து ஆதரித்த செய்தி மணிமேகலை 17ஆம் காதையில் காணப்படுகிறது. அன்றியும், மணிமேகலை சிறைக்கோட்டம் சென்று சிறையில் வாடும் மக்களுக்கு உணவு கொடுத்து உண்பிக்க, அதனை அறிந்த சோழ அரசன் அவளை அழைத்து, நான் உனக்குச் செய்யவேண்டுவது என்ன என்று கேட்க, அவள், சிறைக் கோட்டத்தை அறக்கோட்டமாக்க வேண்டும் என்று கேட்க, அரசனும் அவ்வாறே சிறைக் கோட்டத்தை அறக்கோட்டமாக்கிக் கொடுத்தான் என்று மணிமேகலை 19ஆம் காதையில் உள்ளது.  

## மேற்கோள்
# அமைல் நைட்ரேட்டு



**அமைல் நைட்ரேட்டு** *(Amyl nitrate)* என்பது CH<sub>3</sub>(CH<sub>2</sub>)<sub>4</sub>ONO<sub>2</sub>. என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். இம்மூலக்கூறில் 5-கார்பன் அமைல் தொகுதிகள் நைட்ரேட்டு வேதிவினைக் குழுவுடன் இணைக்கப்பட்டுள்ளன. இது அமைல் ஆல்ககால் மற்றும் நைட்ரிக் அமிலத்தினுடைய எசுத்தராகும்.  
## பயன்கள்
ஆல்க்கைல் நைட்ரேட்டுகள் கரிம வேதியியல் தொகுப்பு வினைகளில் வினையாக்கிகளாகப் பயன்படுகின்றன. மேலும் இது டீசல் துணை எரிபொருளாகவும் பயன்படுத்தப்படுகிறது. பற்றவைத்தல் மேம்படுத்தியாக எரிபொருளை முடுக்கி பற்றவைத்தலை இவ்வெந்திரத்தில் செயல்படுத்துகிறத
# டி-டே (தொலைக்காட்சித் தொடர்கள்)



**டி-டே** இது ஒரு தென் கொரியா நாட்டு பேரழிவு மற்றும் மருத்துவம் கலந்த தொலைக்காட்சி தொடர் ஆகும். இந்த தொடரை ஜாங் யோங்-வூ என்பவர் இயக்க, கிம் யெங்-கவனக், யுங் சோ-மின் மற்றும் ஹா ஸாக்-ஜின் உள்ளிட்ட பலர் நடித்துள்ளார்கள். இந்த தொடர் செப்டம்பர் 18, 2015ஆம் ஆண்டு முதல் ஜேடிபிசி என்ற தொலைக்காட்சியில் வெள்ளி மற்றும் சனிக்கிழமை தென் கொரியா நாட்டு நேரப்படி இரவு 8:40 மணிக்கு ஒளிபரப்பாகின்றது.  

## கதைச்சுருக்கம்
சியோல் என்ற இடத்தில் ஒரு இயற்கை பேரழிவு நடக்கின்றது, அந்த பேரழிவில் காயப்பட்டவர்களை காப்பாற்ற போராடும் மருத்துவர்கள் மற்றும் அவசர சிகிச்சை குழுவினர்கள், இவர்களை சுற்றி கதை நகர்கின்றது.  

## நடிகர்கள்
- கிம் யெங்-கவனக்
- யுங் சோ-மின்
- ஹா ஸாக்-ஜின்
- கிம் கி-மூ
- கிம் ஜோங்-ஹ்வா
- கிம் சாங்-ஹோ
# பார்க் சீயோ-ஜோன்



**பார்க் சீயோ-ஜோன்** (பிறப்பு: டிசம்பர் 16, 1988 ) ஒரு தென் கொரியா நாட்டு நடிகர் ஆவார். இவர் 2011ஆம் ஆண்டு முதல் டிரீம் ஹை 2 (2012), கில் மீ, ஹீல் மீ (2015), சி வாஸ் பிரிட்டி (2015), இட்டாவோன் கிளாஸ் (2020) போன்ற தொலைக்காட்சி தொடர்களில் நடித்ததன் மூலம் பரிசியமான நடிகர் ஆனார்.  

## ஆரம்ப கால வாழ்க்கை
பார்க் திசம்பர் 16, 1988 ஆம் ஆண்டில் சியோலில் பிறந்தார். 2008 ஆம் ஆண்டில் அவர் 19 வயதாக இருந்தபோது தனது கட்டாய இராணுவ சேவையில் இணைந்து 2010 இல் விடுவிக்கப்பட்டார்.  

## தொழில் வாழ்க்கை

இவர் 2011 ஆம் ஆண்டு பேங் யோங் குக்கின் 'ஐ ரிமம்பர்' என்ற இசை காணொளி மூலம் பொழுதுபோக்குத் துறைக்கு அறிமுகமானார். அதை தொடர்ந்து 2012 ஆம் ஆண்டு 'ட்ரீம் ஹை 2' என்ற தொடரின் மூலம் தொலைக்காட்சித் துறையில் அறிமுகமானார். அதை தொடர்ந்து 'போட்ஸ் ஒப் கோல்ட்' (2013), 'ஒன் வார்ம் வேர்ல்ட்' (2013) போன்ற தொடர்களில் முக்கிய கதாபாத்திரங்களில் நடித்துள்ளார். 2014 ஆம் ஆண்டு 'அ விட்ச்ஸ் லவ்' என்ற தொடரின் மூலம் கதாநாயகனாக அறிமுகமானார். 2013 முதல் 2014 ஆம் ஆண்டு வரை 'மியூசிக் பேங்க்' என்ற நிகழ்ச்சியையும் தொகுத்து வழங்கியுள்ளார்.  

2015 ஆம் ஆண்டு இவர் நடித்த கில் மீ, ஹீல் மீ மற்றும் சி வாஸ் பிரிட்டி போன்ற நாடகங்கள் இவருக்கு மிகப்பெரிய வெற்றியை கொடுத்தது. அதே ஆண்டில் 'தி குரோனிக்கல்ஸ் ஆஃப் ஈவில்' என்ற திரைப்படத்திலும் நடித்துள்ளார். 2016 ஆம் ஆண்டு 'ஹ்வாரங்' என்ற வரலாற்றுத் தொடரிலும், 2017 ஆம் ஆண்டு 'பைட் போர் மை வெ' என்ற காதல் நாடகத்திலும் நடித்தார். இந்த தொடர்கள் கொரியத் தொலைக்காட்சி நாடகங்களில் பெரும் வெற்றியைப் பெற்றது மற்றும் அதன் நேர மதிப்பீட்டில் முதலிடத்தைப் பிடித்தது.  

2018 ஆம் ஆண்டு 'வட்ஸ் ரோங் வித் செகிரேட்டரி கிம்' என்ற தொடரிலும் 2019 ஆம் ஆண்டு அகாதமி விருது வெற்ற பாரசைட்டு என்ற திரைப்படத்தில் கௌரவத்தோற்றத்திலும் நடித்துள்ளார். 2020 ஆம் ஆண்டு இட்டாவோன் கிளாஸ் என்ற வெற்றி தொடரில் நடித்துள்ளார். இந்த தொடரில் நடித்ததற்காக பார்க் 56வது பேக்சாங் கலை விருதுகளில் சிறந்த நடிகருக்கான - தொலைக்காட்சி விருதுக்கு பரிந்துரைக்கப்பட்டார்.  

2023 ஆம் ஆண்டு யூன் ஹாங்-டேமற்றும் லீ பியோங்-ஹியோன் ஆகியோரின் இயக்கத்தில் வெளியான 'ட்ரீம்' என்ற விளையாட்டுத் திரைப்படத்தில் கால்பந்தாட்ட பயிற்சியாளராக நடித்தார். பின்னர் அதே ஆண்டில் உம் டே-ஹ்வா இயக்கிய பேரழிவு திரில்லர் திரைப்படமான 'கான்க்ரீட் உட்டோபியா' என்ற படத்திலும் நடித்துள்ளார். இவர் முதல் முதலில் ஹாலிவுட்டில் நடித்த மார்வல் திரைப் பிரபஞ்ச திரைப்படமான தி மார்வெல்ஸில் இளவரசர் 'யான் ஆஃப் அலாத்னா' என்ற கதாபத்திரத்தில் நடித்துள்ளார். இதுவே இவரின் முதல் ஹாலிவுட் அறிமுகம் ஆகும். அதை தொடர்ந்து கியோங்சியோங் கிரியேச்சர் என்ற நெற்ஃபிளிக்சு தொடரில் ஜாங் டே-சாங் என்ற கதாபாத்திரத்தில் நடித்துள்ளார்.
# வருங்கால வைப்பு நிதி



**வருங்கால வைப்பு நிதி** என்பது பணியாளர்கள் வாங்கும் மாதச்சம்பளத்தில் 12 சதவீதம் பிடித்தம் செய்யப்பட்டு பணியாற்றும் நிறுவனம். அதற்கு சமமான தொகையையும் சேர்த்து வருங்கல வைப்பு நிதி ஆணையத்தில் முதலீடு செய்யும். இதுவே வருங்கால வைப்பு நிதி. இதில் 8.33 சதவீதம் பென்சன் திட்டத்திற்கும், 3.7 சதவீதம் வருங்கால வைப்பு நிதியகவும், 0.50 சதவீதம் காப்பீட்டிற்கும் செலுத்தப்படும்.  

சம்பளத்தில் 12 சதவீதம் வைப்பு நிதி என்றாலும் , எவ்வளவு சம்பளம் வாங்கினாலும் குறைந்தது நிறுவனம் 1800 ருபாய் செலுத்தவேண்டும் என்ற விதி இருப்பதால் இதையே நிறுவனங்கள் பின்பற்றுகின்றன. நிறந்த வைப்பு நிதி எண் UAN Universal Account Number கையாளப் படுகிறது.பி எஃப் இணையதளத்தில் நமது தொகையை அறியமுடியும். பணியில் சேர்ந்து 5 ஆண்டுக்குள் பி எஃப் தொகையை எடுக்கவேண்டும் என்றால் 10 % தொகை பிடித்தம் செய்யப்படும். 5 ஆண்டுகளுக்கு மேல் என்றால் பிடித்தம் கிடையாது. இரண்டு மாதத்துக்கு மேல் வேலை இல்லை என்றால் பி எஃப் தொகை எடுத்துக்கொள்ளும் வசதி உண்டு.குழந்தைகள் படிப்பு , திருமணம், மருத்துவம், வீடுகட்டுதல் போன்றவற்றிர்க்கு முன் பணம் எடுத்துக்கொள்ளலாம்.  
வரும் 2015 மார்ச்சு மாதம் முதல் பி எஃப் தொகையை ஆன்லைன் மூலம் 3 மணி நேர பரிசீலனையில் பி எஃப் வங்கிக்கணக்கில் பெறும் திட்டம் வர உள்ளது. தற்போது ஆதார் எண் உள்ளவர்கள் 3 நாட்களில் பெறமுடியும். தற்போது பி எஃப் ஆணையத்தில் 8.5 லட்சம் கோடி ரூபாய் இருக்கிறது. இவை அரசாங்க பத்திரத்தில் முதலீடு செய்யப்பட்டுள்ளது. 2015 - 2016 நிதி ஆண்டில் 5000 கோடி ரூபாய் பங்குச்சந்தையில் முத்லீடு செய்யப் போவதாக ஆணையம் அறிவித்து உள்ளது. நடப்பு நிதி ஆண்டில் பி எஃப் தொகைக்கு 8.7 சதவீதம் வட்டி நிர்ணயம் செய்யப்பட்டு உள்ளது. மாதம் 12 சதவீதத்திற்கும் மேல் பிடித்தம் செய்ய வசதி உண்டு.  

## இதனையும் காண்க
- பங்களிப்பு ஓய்வூதியத் திட்டம்
# இந்திய இலங்கை மீனவர் பிரச்சினை


**இந்திய இலங்கை மீனவர் பிரச்சினை** என்பது பாக் நீரிணையில் மீன்பிடிக்கும் தமிழக மீனவர்கள், இலங்கை நீர்ப்பரப்பில் மீன்பிடிப்பதால் ஏற்பட்டுள்ள பிரச்சினையை குறிக்கும்.  

## பின்னணி
1974இல் இந்தியா இலங்கை நாடுகளுக்கிடையே ஒப்பந்தம் ஏற்பட்டது. இந்த ஒப்பந்தப்படி இந்தியா கட்சத் தீவை விட்டுக்கொடுத்தது. இதன்படி தமிழக மீனவர்களுக்கு மீன்பிடி உரிமமும், சுதந்திரமும் வழங்கப்பட்டது. 1976இல் மீண்டும் ஓர் ஒப்பந்தம் இந்தியா இலங்கை இடையே ஏற்பட்டது. இந்த ஒப்பந்தப்படி தமிழக மீனவர்களுக்கு கொடுக்கப்பட்ட உரிமம் பறிக்கப்பட்டதாக இலங்கை அறிவித்தது. ஆனால் இந்த ஒப்பந்தத்தின் 6வது பிரிவில் இரு நாட்டு மீனவர்கள் காலம் காலமாக அனுபவித்து வந்த உரிமைகளை அனுபவிக்கலாம் என்று உள்ளது. 1969 வியன்னா உடன்படிக்கையின் விதி 6(1)இல் விளக்கப்பட்டுள்ளதன்படி, ஒப்பந்த முக்கிய அம்சத்தை ஏதாவது ஒரு நாடு மீறும் போது மற்ற நாட்டிற்கு உடன்படிக்கையை ரத்து செய்யவோ, தற்காலிகமாக நிறுத்திவைக்கவோ உரிமை உண்டு. 5000 சதுர கி.மீ இலங்கை கடற்கரையில் 150 சதுர கி.மீட்டரில் தமிழக மீனவர்கள் எல்லை தெரியாமல் மீன் பிடிக்கின்றனர்.  

## காலக்கோடு
### அக்டோபர் 2015
தமிழ்நாட்டு மீனவர்கள் எல்லை தாண்டி மீன் பிடித்தால் ரூபாய் 15 கோடி அபராதம் விதிக்கப்போவதாக இலங்கை அரசு அறிவித்தது.  

- Conflict brews between Sri Lankan and Indian fishermen
- பாக்கு நீரிணை மீனவர்கள் பற்றிய சர்வதேச கருத்துப் பட்டறை

## வெளியிணைப்புகள்
- *India-Sri Lanka Fishermen Problem: Some Solutions*
- சகோதர பாசத்துடன் தீர்வு காண வேண்டும்
# அரசினர் கலைக் கல்லூரி, கும்பகோணம்



**அரசினர் கலைக் கல்லூரி, கும்பகோணம்** முன்னதாக **அரசினர் ஆண்கள் கலைக் கல்லூரி** இந்தியாவின் தமிழ்நாட்டில் கும்பகோணத்தில் தன்னாட்சி தகுதியுடன் செயற்பட்டுவரும் தமிழக அரசின் கலைக் கல்லூரியாகும். இக்கல்லூரி 1854ஆம் ஆண்டில் மாகாணப் பள்ளியாக தொடங்கப்பட்டது. இது பிரித்தானிய இந்தியாவின் சென்னை மாகாணத்தில் செயற்பட்டுவந்த பழமையான மற்றும் மிகவும் மதிப்புமிக்க கல்வி நிறுவனங்களில் ஒன்றாகும். தற்போது திருச்சி பாரதிதாசன் பல்கலைக்கழகத்தின் அனுமதியுடன் தன்னாட்சிக் கல்லூரியாக இயங்கி வருகிறது. தேசிய மதிப்பீடு மற்றும் தரச்சான்று அவையின் (NAAC) தன்னாட்சி தகுதியுடன் செயற்பட்டு வருகிறது. தற்போதைய கல்லூரியின் முதல்வராக முனைவர் மீனாட்சி சுந்தரம் அவர்கள் நியமிக்கப்பட்டுள்ளார்.  

## வரலாறு

1854ஆம் ஆண்டில் அக்டோபர் அன்று கும்பகோணத்தில் ஒரு மாகாணப் பள்ளியாக நிறுவப்பட்டது. 1881ஆம் ஆண்டில், இது ஒரு முழுமையான கல்லூரியாக மாற்றப்பட்டது. 1877இல் சென்னை பல்கலைக்கழகத்தின் உறுப்புக் கல்லூரியாக மாற்றம் பெற்றது. பின்னர் 1881இல் உயர்நிலைப்பள்ளி படிப்புகள் நிறுத்தப்பட்டன.  

முதுநிலை பட்டப் படிப்புகள் 1966ஆம் ஆண்டில் தொடங்கப்பட்டன. தற்போது உள்ள கல்லூரி கட்டிடங்கள் 1871 மற்றும் 1875ஆம் ஆண்டுகளில் கட்டப்பட்டவை. 1987ஆம் முதல் தன்னாட்சிக் கல்லூரியாக தரமுயர்த்தப்பட்டது.  

## சிறப்புகள்
- வி. எஸ். சீனிவாச சாஸ்திரி, பி. எஸ். சிவசாமி ஐயர், *கணித மேதை* இராமானுசன் ஆகியோர் இக்கல்லூரியில் பயின்ற, குறிப்பிடத்தக்க மாணவர்களில் சிலராவர்.

- *தமிழ்த் தாத்தா* உ. வே. சாமிநாதையர் இக்கல்லூரியில் செயல்படும் தமிழ்த்துறையின் தலைவராகப் பணியாற்றியுள்ளார்.

## வழங்கும் படிப்புகள்
இக்கல்லூரியில் இருசுழற்சி முறையில் பின்வரும் படிப்புகள் வழங்கப்படுகின்றன.  

## கலைப்பெட்டகம்
இக்கல்லூரியில் காணப்படுகின்ற பல கட்டடங்கள் மிகப்பழமையானவையாகவும், கலை நயத்தோடும் அமைந்துள்ளன. மணிக்கூண்டு அமைந்துள்ள கட்டடம் வெளிநாட்டுப் பாணியும், நம் நாட்டுப் பாணியும் கொண்ட நிலையில் காணப்படுகிறது. நுழைவாயிலின் அருகே மணிக்கூண்டு அமைந்துள்ள பகுதியின் தரைத்தளத்தில் காணப்படுகின்ற தூண்களில் நுணுக்கமான சிற்ப வேலைப்பாடுகள் காணப்படுகின்றன. குறுக்கே காணப்படுகின்ற பலகைகளிலும் சிற்பங்கள் உள்ளன. மர உத்தரங்கள் சீராக வரிசையாக அமைக்கப்பட்டுள்ளன. இங்குள்ள மரச்சிற்பங்களைக் காணும்போது கும்பகோணம் நாகேஸ்வரர் கோயிலிலும், அய்யம்பேட்டை அருகேயுள்ள புள்ளமங்கை கோயிலிலும் கோஷ்டத்தைச் சுற்றி அமைந்துள்ள நுட்பமான, சிறிய அளவிலான சிற்பங்கள் நினைவிற்கு வந்துவிடும். அங்கு அவை கருங்கல்லில் செதுக்கப்பட்டிருக்கும். ஆனால் இங்கு இவை மரத்தில் செதுக்கப்பட்டுள்ளன. இவற்றில் லிங்கத்திருமேனியைப் பூசிக்கும் பிரம்மா, பாம்பணையில் பள்ளி கொண்ட பெருமாள், மார்க்கண்டேயரை எமனிடமிருந்து காப்பாற்ற லிங்கத் திருமேனியிலிருந்து வெளிப்படும் சிவபெருமான் உள்ளிட்ட பல சிற்பங்கள் காணப்படுகின்றன.  

## இதனையும் காண்க
- தஞ்சாவூர் மாவட்டத்திலுள்ள கல்வி நிலையங்கள்
- தமிழ்நாடு அரசு கலை மற்றும் அறிவியல் கல்லூரிகள் பட்டியல்
# பூட்டான் மறிமான்



**பூட்டான் மறிமான்** (*Bhutan takin*, *Budorcas taxicolor whitei*) பூட்டான் நாட்டுக்குரிய விலங்காகும். இவ்வின மான்கள் வடகிழக்கு இந்தியா, மேற்குச் சீனா, திபெத்து ஆகிய பகுதிகளிலும் காணப்படுகிறது. பூட்டான் மறிமான்கள் தொடர்ந்து வேட்டையாடப்படுவதால் அழிவின் விளிம்பில் உள்ளன.  

இது பூட்டானின் 1000 முதல் 4500 மீட்டர் வரை உயரமுள்ள மலைப் பகுதிகளில் உள்ள மூங்கிற் காடுகளில் காணப்படுகிறது. பூட்டான் மறிமான்கள் பகற்பொழுதில் சுறுசுறுப்புடன் செயற்படுகின்றன. இது கோடை காலத்தில் நிழல் தரும் மரத்தடியில் ஓய்வு எடுக்கும்.
# ஆங்கிலேய-பர்மியப் போர்கள்

**ஆங்கிலேய-பர்மியப் போர்கள்** (Anglo-Burmese Wars) தெற்காசியாவில் வணிகம் செய்ய வந்த ஆங்கிலேய கிழக்கிந்திய கம்பெனியர், கோன்பவுங் வம்சத்தினர் ஆண்ட பர்மாவை கைப்பற்றும் நோக்கில், பர்மியர்களுக்கு எதிராக மூன்று போர்கள் மேற்கொண்டனர். இறுதியாக 1885ஆம் ஆண்டில் நடந்த மூன்றாம் பர்மியப் போரில், பர்மாவை ஆங்கிலேயர்கள் பிரித்தானிய இந்தியாவுடன் இணைத்துக் கொண்டனர் . அவை;  
- முதலாம் ஆங்கிலேய-பர்மியப் போர் (1824-1826)
- இரண்டாம் ஆங்கிலேய-பர்மியப் போர் (1852 - 1853)
- மூன்றாம் ஆங்கிலேய-பர்மியப் போர் (1885 - 1886)

## போர்களும் பர்மாவின் வீழ்ச்சியும்

### முதல் ஆங்கிலேய-பர்மியப் போர் (1824 - 1826)

முதல் ஆங்கிலேய-பர்மியப் போர் (1824 - 1826) முடிவில், கிழக்கிந்திய கம்பெனியர் வெற்றி பெற்றதால், யாந்தபு ஒப்பந்தப் படி பர்மா தான் கைப்பற்றிய இந்தியப் பகுதிகளான, அசாம் மற்றும் மணிப்பூர் மற்றும் பர்மாவின் அரக்கான் மலைத்தொடர் பகுதிகளை கிழக்கிந்திய கம்பெனியருக்கு பர்மியர்கள் விட்டுக் கொடுக்க வேண்டியதாயிற்று.  

### இரண்டாம் ஆங்கிலேய-பர்மியப் போர் (1852 - 1853)

யாந்தோபூ உடன்படிக்கையில் ஏற்பட்ட குளறுபடிகளை சரி செய்ய, கிழக்கிந்திய கம்பெனியின் கவர்னர் ஜெனரல் டல்ஹவுசி பிரபு 1852இல் கடற்படை அதிகாரி லம்பார்ட்டை பர்மாவிற்கு அனுப்பினார்.  

1852-1853இல் நடந்த இரண்டாம் பர்மியப் போரில், ஆங்கிலேயர் கீழ் பர்மாவின் பெகு பிராந்தியத்தை கைப்பற்றினர். இப்போரின் விளைவால் பர்மிய அரச மாளிகையில் கலகம் விளைந்தது. பர்மிய அரசர் பாகன் மிங் (1846–1852) ஆட்சியிலிருந்து நீக்கப்பட்டு, அவரது மாற்றாந்தாயின் மகன் மிண்டன் மிங் (1853–1878) பர்மிய அரச பதவியில் அமர்த்தப்பட்டார்  

### மூன்றாம் ஆங்கிலேய-பர்மியப் போர் (1885 - 1886)

பர்மாவின் கோன்பவுங் வம்சப் பேரரசர் மிண்டன் மிங், பிரித்தானிய கிழக்கிந்திய கம்பெனி ஆட்சியாளர்களிடமிருந்து நாட்டைக் காத்துக் கொள்ளவும், நவீனப்படுத்தவும் முயற்சி செய்தார். தலைநகரை, ரங்கூனிலிருந்து புதிய நகரான மண்டலைக்கு மாற்றி, நாட்டை வலுப்படுத்தினார்.மிண்டன் மிங்கிற்கு பிறகு ஆட்சிக் கட்டிலில் ஏறிய திபா மிங் (1878–1885) காலத்தில், பர்மிய எல்லைப்புறங்களில் உண்டான கலவரங்களை அடக்க இயலாது போனது. மிண்டன் மிங் காலத்தில் ஆங்கிலேயருடன் செய்து கொண்ட ஒப்பந்தங்களை திபா மிங் மீறியதால், பர்மா மீது 1885ஆம் ஆண்டில் ஆங்கிலேயர்கள் போர் தொடுத்து முழு பர்மாவையும் பிரித்தானிய இந்தியாவுடன் இணைத்துக் கொண்டனர்.  

## இதனையும் காண்க
- கோன்பவுங் வம்சம்
- யாந்தபு ஒப்பந்தம்
- பர்மாவில் பிரித்தானிய ஆட்சி
# ஹெறாத் நகரம்



**எறாத்து** (*Herat*; சொற்பொருள்:He·rat \he-ˈrät, hə-\; ஆங்கிலம்: Herat; பாரசீகம்: هرات; பஷ்தோ: هرات) இது தெற்காசிய நாடான ஆப்கானித்தான் இரண்டாவது பெருநகரமாகும். ஹரி ஆற்றின் வளமான பள்ளத்தாக்கின் பகுதியில் அமைந்துள்ள மாகாணத் தலைநகரான எறாத்தில், சுமார் 808.110 மேலாக மக்கள்தொகை கொண்டதாக அறியப்பட்டது. இந்தப் பெருநகரத்தின் ஒரு நெடுஞ்சாலை கந்தகார் பெருநகரத்துடன் இணைக்கப்பட்டள்ளது. இதன் இடைப்பட்ட தூர அளவு 572 கிலோமீட்டரும், சாலைமார்க்கப் பயணம் 9.20 நிமிடங்களும், வான் வழிப் பயணம் 4.20 நிமிடங்கள் என்றும் கண்டறியப்பட்டது. ஆப்கானித்தான் தலைநகர் காபூல், எறாத்திலிருந்து 817 கிலோமீட்டர் தொலைவில் உள்ளது. சாலைவழிப் பயணம் 12.18 நிமிடமும், வானூர்திப் பயணம் 1.18 நிமிடங்களாக உள்ளது.  

## ஆட்சிகள்
எறாத் பெருநகரில், எறாத்து அரண்மனை, மொசல்லா வளாகம் என பல வரலாற்றுத் தளங்கள் உள்ளன. மத்திய காலங்களில், கோர்சன் பேர்ல் எனும் நகரம், முக்கிய நகரங்களில் ஒன்றாக இருந்தது. அது 18 ஆம் நூற்றாண்டின் தொடக்கத்தில் பல ஆப்கானியர்களால் ஆட்சி செய்யப்பட்டு வந்துள்ளது. அவர்கள், 1717 ஆண்டுமுதல்-1736 வரையில், அப்சரிட்ஸ் நகரத்தை ஆண்டனர் பின்பு ஓடாகி படைகள் தாக்குதல் நடத்தி அந்நகரை கைப்பற்றியது. அடுத்துவந்த காலங்களில் நதீர் சா மறைவுக்குப்பின் 1747ல் அகமது சா துரானி ஆட்சியில் எழுச்சியடைந்ததால் ஆப்கானிஸ்தான் இதய பகுதியாக மாறியது.மேலும், அது சில அரசியல் இடையூறுகளையும், இராணுவ நடவடிக்கைகளையும் சந்தித்தது 19 ஆம் நூற்றாண்டின் பாதியில் 1857 ஆம் ஆண்டுவாக்கில் பாரிசு உடன்படிக்கையின்படி ஆங்கிலோ-பாரசிக யுத்தம் முடிவுக்கு வந்தது. எறாத்து 1980 களில் சோவியத் யுத்ததின் போது பரவலான பகுதிகள் அழிவுக்கு ஆட்பட்டது, ஆனாலும் ஒருசில குறிப்பிட்ட பகுதிகள் காப்பாற்றப்பட்டன.  

## அக அமைப்புகள்
எறாத்து நகரம், பண்டைய வர்த்தக மார்க்கமாக உள்ள மத்திய கிழக்கு, மத்திய மற்றும் தெற்கு ஆசியாவில் அமைந்துள்ளது. ஹெறாத் நகரத்திலிருந்து ஈரான், துருக்மெனிஸ்தான் ,மற்றும் ஆப்கானிஸ்தான் மற்ற பகுதிகளுக்கும் சாலை இணைப்புகள் இன்றும் முக்கியம் வாய்ந்ததாக காணபடுகின்றது. ஈரான் நுழைவாயில் என்றழைக்கப்படும், ஆப்கானித்தான் சுங்கவருவாய்துறை அதிகளவு சேகரிப்பதாக அறியப்படுகிறது. இந்த தலைநகரில் ஒரு சர்வதேச வானூர்தி தளமும் இருக்கிறது.  

### குடியமைப்புகள்
ஈரான், துருக்மெனிஸ்தான், மற்றும் மேற்கு ஆப்கானிஸ்தான் அருகருகே அமைந்ததால் எறாத்து ஒரு மத்திய பிராந்தியமாக உள்ளது. நகரின் மையப்பகுதியில் (*சுற்றி கொத்திடல்*)உயர்நிலை குடியிருப்புகள் அதிகளவில் காணப்படுகிறது. எனினும் நகரின் அடுக்குமாடி குடியிருப்புகளின் பயன்பாடு (18%) சதவிகிதமும், நில குடியிருப்புகள் (21%) ம், கணக்குப்படி மொத்த வேளாண்மை நில பயன்பாடு (36%) இது அதிக சதவிகிதமாகும்.  

## வரலாறு

ஹெறாத், பண்டைய காலகட்டத்தை சேர்ந்ததாகும் ஆனாலும், அதன் ஆரம்ப வயதை இதுவரை அறியப்படவில்லை. (சிஏ 550-கிமு330) காலங்களில் அக்கீமேனிட் பேரரசு ஆண்டுள்ளனர், சுற்றியுள்ள மாவட்டங்களில் ஹரைவா (பழைய பாரசிகர்கள்) இருந்தாதாக அறியபடுகிறது. மற்றும் பாரம்பரிய மூலங்களின்படி அதையொட்டிய பிராந்தியத்தை "ஏரியா" என அழைக்கபடுகிறது. ஜோரோஸ்ட்ரியன் சமய நூலான அவெஸ்தாவில்  
ஹரோவியா என குறிப்பிடப்பட்டுள்ளது. இந்த மாவட்டம், மற்றும் இந்நகரத்திற்கு இப்பெயர்பெற காரணம் இப்பகுதியில் ஓடும் பிரதான ஆற்றிலிருந்து தருவிக்கப்பட்டது. இம்மாவட்டத்தை கடந்து செல்கின்ற ஹரி ஆறு (Old Iranian Haryrud, "Silken Water"), தற்கால ஹெறாத் நகரிலிருந்து தெற்கே சுமார் 5 கிலோமீட்டர் (3.1 மைல்) தொலைவில் கடந்து செல்கிறது.
# லெவண்ட்



கிழக்குப் பகுதி]]  

**லெவண்ட்** (*Levant*) (; அரபு: المشرق ) என்பது கிழக்கு மத்தியதரைக் கடலில் அமைந்த சைப்பிரசு, மற்றும் நிலநடுக்கடலின் கிழக்கே அமைந்த வடக்கு அரேபிய தீபகற்பத்தின் பகுதிகளான இசுரேல், யோர்தான், லெபனான், பாலத்தீனம், சிரியா, தெற்கு துருக்கி அடங்கிய பகுதிகளை குறிக்கும்.  

13-14ஆம் நூற்றாண்டுகளில் *லெவண்ட்* என்ற சொல்லால், இத்தாலிய வணிக கப்பல்களின் மாலுமிகள், கிழக்கு மத்தியதரைக்கடல் நாடுகளை, குறிப்பாக கிரேக்கம், அனத்தோலியா , சிரியா மற்றும் பாலஸ்தீனம் ஆகிய நாடுகளைக் குறித்தனர். 1581இல் வணிகம் செய்யும் நோக்கில், ஆங்கிலேய வணிக நிறுவனம், லெவண்ட் கம்பெனி என்ற வணிக நிறுவனத்தை நிறுவி ஆட்டோமன் பேரரசில் வணிகம் செய்தது.  

நிலநடுக்கடல், மேற்காசியாவின் லெவண்ட் பகுதியை, வடகிழக்கு ஆப்பிரிக்காவை இணைக்கும் சாலையாக அமைந்துள்ளது.  

## மக்கள், சமயம் மற்றும் பண்பாடு
லெவண்ட் பகுதியின் மக்கள் சன்னி, ஷியா, சலாபி, குர்து, யாசிதி, இஸ்மாயிலி இசுலாமியர்களையும், யூதர்களையும், கிறித்துவர்களையும் கொண்டது. மேலும் லெவண்ந்திய மக்களில் அரபியர்கள், துருக்கியர்கள், அசிரியர்கள், ஆர்மினியர்கள் மற்றும் சால்டியர்கள் மக்கள் இனக் குழுக்களைக் கொண்டுள்ளது.  

இப்பகுதியில் உள்ள மக்கள் அரபு, எபிரேயம், கிரேக்கம், ஆர்மினியன் மொழி, பிரான்சு, துருக்கி மொழி மற்றும் ஆங்கிலம் போன்ற மொழிகளை பேசுகின்றனர்.  

## படக்காட்சிகள்

## அடிக்குறிப்புகள்
# கிரீசசு


**கிரீசசு** (Croesus), லிடியாவின் அரசனாக இருந்தவன். ஈரோடோட்டசின் குறிப்பின்படி கிமு 560 இலிருந்து கிமு 546ல் பாரசீக அரசன் சைரசினால் தோற்கடிக்கப்படும் வரை பதினான்கு ஆண்டுகள் அரசாண்டான். கிரீசசு அவனது செல்வத்துக்காகப் பெயர்பெற்றவன். ஈரோடோட்டசும், போசானியாசும் இவனது கொடைகள் டெல்பியில் பாதுகாக்கப்பட்டு வந்ததாகக் குறிப்பிடுகின்றனர். கிரீசசின் வீழ்ச்சி கிரேக்கர்களிடம் ஆழமான தாக்கத்தை உண்டாக்கி அவர்களது நாட்காட்டியில் ஒரு நிலையான இடத்தையும் உருவாக்கியது. ஜே. ஏ. எசு. இவான்சு குறிப்பிட்டபடி, ஐந்தாம் நூற்றாண்டளவிலாவது கிரீசசு ஒரு தொன்மம் சார்ந்த பாத்திரம் ஆகி, வழமையான காலவரிசையின் கட்டுப்பாடுகளுக்கு அப்பால் நிற்பவனானான்.
# சியால்கோட்



**சியால்கோட்** (Sialkot) (உருது: Nastaliq|سيالكوٹ) பாகிஸ்தானின் வடகிழக்கில் உள்ள பஞ்சாப் மாகாணத்தின் சியால்கோட் மாவட்டத்தின் நிர்வாகத் தலைமையிட நகரமாகும். பாகிஸ்தானின் மக்கட்தொகை அளவில் சியால்கோட் நகரம் 12வது இடத்தில் உள்ளது.. ஆங்கிலேய-சீக்கியப் போரில், சியால்கோட்டை, சீக்கியப் பேரரசிடமிருந்து கிழக்கிந்திய கம்பெனியர் கைப்பற்றினர். சிப்பாய்க் கிளர்ச்சிக்குப் பின்னர் 1858இல் சியால்கோட் பிரித்தானியாவின் இந்தியப் பேரரசு கையில் சென்றது.  

### நவீன வரலாற்றில்
இந்திய-பாகிஸ்தான் பிரிவினைக்குப் பின்னர் சியால்கோட் பாகிஸ்தான் ஆளுகையில் சென்றது. சியால்கோட் பகுதியில் இருந்த இந்து மற்றும் சீக்கியர்கள் இந்தியாவிற்கு புலம் பெயர்ந்தனர். இந்தியாவின் பஞ்சாப் பகுதியில் இருந்த இசுலாமியர் சியால்கோட் போன்ற பாகிஸ்தான் பகுதிகளுக்குச் சென்றனர்.  

இந்திய-பாகிஸ்தான் போரின் போது, பாகிஸ்தானிய இராணுவம் சியால்கோட்டை தக்க வைத்துக் கொண்டது.  

1971 இந்திய பாகிஸ்தான் போரில் சியால்கோட் பகுதியிலும் இரு தரப்புக்குமிடையே போர் நடைபெற்றது. இப்போரில் பாகிஸ்தான் இராணுவ மேஜர் ஜெனரல் இப்திகார் ஜாஞ்சுவா கொல்லப்பட்டார். பின்னர் சிம்லா ஒப்பந்தப்படி இரு தரப்புப் படைகளும் பன்னாட்டு எல்லைகளுக்குத் திரும்பின.  

## பொருளாதரம் & தொழில்
உலகில் உற்பத்தி செய்யப்படும் கால்பந்துகளில் 70% சியால்கோட்டில் தயாரிக்கப்படுகிறது. சியால்கோட்டில் ஆண்டிற்கு 40 முதல் 60 மில்லியன் கால்பந்துகள் கைகளால் தயாரிக்கப்படுகிறது. கையால் தைக்கப்படும் கால்பந்து தொழிற்சாலைகள் சியால்கோட்டில் அதிகம் உள்ளன.2014 உலகக்கோப்பை காற்பந்து போட்டியில் பயன்படுத்தப்பட்ட கால்பந்துகள் சியால்கோட்டில் தயாரிக்கப்பட்டவையாகும்.  

தோல் பதனிடும் தொழிற்சாலைகள் மற்றும் மருத்துவமனையில் அறுவை சிகிச்சைக்காக பயன்படுத்தப்படும் கருவிகள் தயாரிக்கும் தொழிற்சாலைகள் சியால்கோட்டில் உள்ளன.  

பிரித்தானிய இந்திய ஆட்சியின் போது சியால்கோட்டில் குழல் இசை பை கருவிகள் தயாரிக்கும் தொழிற்சாலைகள் தொடங்கப்பட்டது. தற்போது 20 குழல் இசை கருவி தொழிற்சாலைகள் உள்ளது.  

## கல்வி

லாகூர் மேலாண்மை மற்றும் தொழில்நுட்ப பல்கலைக்கழகம், குஜராத் பல்கலைக்கழகம், பாத்திமா ஜின்னா மகளிர் பல்கலைக்கழகங்கள், சியால்கோட்டில் ஒரு வளாகத்தை வைத்துள்ளது.  
மேலும் சியால்கோட்டில், எட்டு மகளிர் பட்டப் படிப்பு கல்லூரிகளும், எட்டு வணிக பட்டப் படிப்பு கல்லூரிகளும், ஒரு மருத்துவக் கல்லூரியும், ஒரு ஹோமியோபதி கல்லூரியும், ஒரு செவிலியர் பயிற்சிக் கல்லூரியும், ஒரு சட்டக் கல்லூரியும், பல்நோக்கு தொழில்நுட்ப பயிற்சிப் பள்ளியும், 250 மேனிலைப் பள்ளிகளும் கொண்டுள்ளது.  

## போக்குவரத்து வசதிகள்

### பேருந்து வசதிகள்
பெரும் தலைநெடுஞ்சாலை மற்றும் தேசிய நெடுஞ்சாலை எண் 5, சியால்கோட் நகரம், பாகிஸ்தானின் மற்ற அனைத்து நகரங்களையும் பேருந்துகளால் இணைக்கப்பட்டுள்ளது.  

### தொடருந்து வசதிகள்
சியால்கோட் தொடருந்து சந்திப்பு பாகிஸ்தான் நாட்டின் இஸ்லாமாபாத், கராச்சி, பெஷாவர், லாகூர், குவெட்டா, குஜ்ரன்வாலா ஆகிய நகரங்களை இணைக்கிறது.  

### விமான சேவைகள்
சியால்கோட் நகரத்திலிருந்து 14 கி மீ தொலைவில் உள்ள சியால்கோட் பன்னாட்டு விமான நிலையம், மத்திய கிழக்கு நாடுகளை இணைக்கிறது.  

## காலநிலை
சியால்கோட் நகரம், இளவேனிற் காலம், முதுவேனிற்காலம், குளிர்காலம், மழைக் காலம் என நான்கு பருவ காலங்கள் கொண்டது.  

## படக்காட்சியகம்
<>  

</>
# தோக்கியோ கோபுரம்


381&nbsp;மீட்டகள் உயரமுடைய உலகின் உயரமான கட்டமைப்பாகவிருந்த எம்பயர் ஸ்டேட் கட்டிடத்தைவிட உயரமான கோபுரமாக உருவாக்க, கோபுரத்தின் சொந்தக்காரரான கிசாகிச்சி திட்டமிட்டிருந்தார். ஆயினும் நிதி, கட்டுமானப் பொருட்களின் பற்றாக்குறை என்பவற்றால் திட்டம் கைவிடப்பட்டது. கோபுர உயரம் கான்டொ பிராந்தியம் முழுவதற்கும் கிட்டத்தட்ட தொலைவில் உள்ள தொலைக்காட்சி நிலையங்களின் தொலைவுத் தேவைக்கு ஏற்ப தீர்மானிக்கப்பட்டது. புதிதாக முன்மொழியப்பட்ட கோபுரத்தை நிர்மாணிக்க சப்பானின் உயரமான கட்டட வடிவமைப்பாளர் தாச்சி நைடோ தெரிவு செய்யப்பட்டார். நிக்கென் செக்கேய் நிறுவனத்தின் உதவியுடன், நைடோவின் வடிவமைப்பு நிலநடுக்கங்களையும், மணிக்கு 220 கி.மீ (140 mph) வேகமுள்ள சூறாவளியையும் எதிர் கொண்டு நிற்கிறது.
# வானம்பாடிகள் இசை போட்டி நிகழ்ச்சி



**வானம்பாடிகள் இசை போட்டி நிகழ்ச்சி** என்பது பிரான்ஸிலே நடைபெறும் ஒரு தமிழ் பாடல் போட்டி நிகழ்ச்சியாகும். இதில் ஐரோப்பிய நாடுகளில் வாழும் தமிழ் பிள்ளைகள் கலந்துகொண்டு, போட்டியிட்டு வருகின்றனர். ஆண்டுக்கு ஒருமுறை நடைபெறும் இந்தப் போட்டி, 2011 ம் ஆண்டு தொடங்கப்பட்டது. புலம்பெயர் நாடுகளில், பிறந்துவளரும் குழந்தைகள், தமிழ்மொழியோடு சேர்த்து, தமிழ் இசையிலும் சிறந்து விளங்கவேண்டும் என்பதற்காகவே இந்தப் போட்டி நடத்தப்படுகிறது. பல்வேறு அகவைப் பிரிவுகளில் நடைபெறும் இந்தப் போட்டியில் பலநூறுபேர் கலந்துகொண்டு, தங்கள் திறமைகளை வெளிப்படுத்திவருகிறார்கள். தெரிவுச் சுற்று, கலையகச் சுற்று, இறுதிப் போட்டி என பல்வேறு பிரிவுகளாக போட்டிகள் நடைபெறுகின்றன.  

இறுதிப்போட்டியானது, பிரான்ஸிலே பொதுமக்கள் மத்தியிலே அரங்க நிகழ்வாக நடைபெறுகிறது. இதில் தென்னிந்திய சினிமாத்துறையில் இருக்கும் பிரபல இசையமைப்பாளர்கள், பாடகர்கள் ஆகியோர் நடுவர்களாக கலந்துகொள்கிறார்கள். போட்டியிலே வெற்றிபெறுபவர்களுக்கு சான்றிதழ்களும் பணப்பரிசில்களும் வழங்கப்படுகின்றன. அத்துடன் தென்னிந்திய சினிமாத்துறைக்குள் நுழைவதற்கான ஒரு திறவுகோலாகவும் இந்தப் போட்டி அமைகிறது.